นักเล่นแอร์กีต้าร์หญิงชาวเดนมาร์กซิวแชมป์แอร์กีต้าร์ชิงแชมป์โลก
Aline ชาวเดนมาร์กคว้ารางวัลชนะเลิศในการแข่งขัน Air Guitar World Championships ครั้งที่ 16 ด้วยลีลาการเล่นแอร์กีต้าร์ที่ทำให้ผู้ชมสนุกไปกับการแสดงได้อย่างเต็มที่ และถือเป็นชัยชนะของนักเล่นแอร์กีต้าร์หญิงครั้งแรกในรอบ 7 ปี ส่วน Justin Howard 1 ในผู้เข้าแข่งขันแชมป์ปีที่แล้ว บอกว่าจุดแข็งของเขาคือการแสดงแบบไม่เขินอาย และไม่กลัวที่จะถูกมองว่าเป็นการกระทำที่บ้าบอ โดยเขาคว้ารางวัลรองชนะเลิศไปในการแข่งขันครั้งนี้ แอร์กีต้าร์เริ่มเป็นที่นิยมในช่วงปี 70 ซึ่งลีลาการเล่นท่อนโซโลของเพลงร็อคและเฮฟวี่เมทัลในยุคนั้น เป็นแรงบันดาลใจให้วัยรุ่นทั่วโลกหันมาหยิบเอาไม้เทนนิส หรือของอื่นๆ มาทำท่าเลียนแบบนักร้องดัง จนเกิดเป็นงานแข่งขันชิงแชมป์แอร์กีต้าร์ขึ้นครั้งแรกในปี 1996 ที่เมือง Oulu ตอนเหนือของประเทศฟินแลนด์ และพัฒนาเป็นงานแอร์กีต้าร์ชิงแชมป์โลกที่จัดขึ้นทุกปี รวมทั้งเป็นต้นแบบให้ประเทศอื่นๆ ในยุโรป และ สหรัฐฯสำหรับ Air Guitar World Championships 2011 มีคนสนใจร่วมไม่น้อยทั้งผู้ชมและผู้เข้าแข่งขันจากทั่วโลก โดยแบ่งการแสดงเป็น 2 รอบ คือเพลงที่เตรียมมาเองและเพลงบังคับ ซึ่งผู้เข้าแข่งขันจะมีเวลาในการโชว์ลีลาท่าทางให้เต็มที่เพลงละ 1 นาทีเท่านั้น ถึงจะไม่ได้ใช้พรสวรรค์และความสามารถด้านดนตรีเท่าไรนัก แต่ Juha Torvinen จากวงดนตรีป๊อบของฟินแลนด์ หนึ่งในกรรมการก็มองโลกในแง่ดีว่า หากทุกคนหันมาเล่นแอร์กีต้าร์บ้างโลกนี้ก็คงไม่มีสงคราม เพราะไม่มีใครสนใจจะจับอาวุธมาสู้กันอีกต่อไป
 Aline นักเล่นแอร์กีต้าร์หญิงชาวเดนมาร์ก คว้ารางวัลชนะเลิศในการแข่งขัน Air Guitar World Championships ครั้งที่ 16
Air Guitar World Championships,Aline,เลียนแบบ,แอร์กีต้าร์